Cuneiform Tablet Kt 92/k 390 (AKT 11a 32)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma ili₅-mì-tí-ma a-dí-i É.GAL-lim a-na-kam IGI GAL sí-ki-tim zu-li-a ú-ša-zi-zi-ma um-ma GAL sí-ki-tim-ma a-dí u₄-me-e iš-ra-at ú-ša-ba-kà a-na a-bi-kà šu-pu-ur um-ma a-ta-ma uš-ta-be-e ù šu-ut i-na a-lá-ki-šu lu a-ší-a-am SIG₅ lu ḫu-sá-ra-am lu {TÚG}ṣú-ba-tí iš-tí-šu lu-bi-lá-am ù šu-pu-ur-šu-ma ar-ḫi-iš li-li-kam a-dí šu-ut a-ni kà-ša-dí-šu URUDU-{a}ak-nu ú-ša-ba-kà a-dí URUDU-i-kà i-na É.GAL-lim ša-lá-ḫi-im pí-i a-na a-wi-lim a-dí-in um-ma a-na-ku-ma i-nu-mì ša tù-uš-ta-be-e-ni a-ša-pár-šu-ma e-ri-iš-ta-kà ú-ba-lá-am um-ma šu-ut-ma šu-ma šu-ut a-dí na-áp-tù ḫa-ra-nim sà-ḫe-er ḫu-sà-ra-am SIG₅ DIRI lu 1 ma-na lu 1.5 ma-na ṣú-ḫa-ra-am ša ki-ma qá-qí-dí-šu lu-šé-bi-lá-ma lá-ma ḫu-sà-ra-am ta-dí-na-ni-ni KÙ.BABBAR-áp-šu ú-lá KÙ.KI lu-ša-bi-ku-nu-ma ú ḫu-sá-ra-am dí-na-nim a-dí u₄-me-e e-ṣú-tí-ma URUDU-{a}kà i-na É.GAL-lim a-ša-lá-ḫa-am